Ritratt: Pixabay  14 ta' Frar. Jum il-Maħbubin. Il-kanzunetti romantiċi jibqgħu fost il-favoriti ma' ħafna. Dawn huma wħud mill-aqwa kanzunetti romantiċi li sibna li jgawdu popolarità f'kull żmien. Endless Love Diana Ross & Lionel Richie Damet għal disa' ġimgħat fl-1 post fil-klassifika tal-Billboard fl-1981. Kompożizzjoni ta' Lionel Ritchie meqjusa wkoll bħala l-aqwa diska ta' kull żmien b'żewġ kantanti. I'll make Love to You Boyz II men Fl-1994 silta li damet tirrenja 14-il ġimgħa fl-1 post fl-Istati Uniti. How Deep is Your Love Bee Gees Il-grupp Awstraljan kiteb il-kanzunetta għall-film Saturday Night Fever fl-1977. Damet 3 ġimgħat fil-quċċata tal-Billboard. We Found Love Rihanna/Calvin Harris L-akbar suċċess għal Rihanna meta fl-2011 damet 10 ġimgħat fil-post numru 1. Silly Love Songs Wings Il-kanzunetta li l-aktar li damet fl-ewwel post tal-Billboard fl-1976 — 5 ġimgħat. I Will Always Love You Whitney Houston Kanzunetta kompożizzjoni ta' Dolly Parton li għamlet suċċess għal Whitney Houston fl-1992 meta okkupat l-1 post fl-Istati Uniti għal 14-il ġimgħa sħaħ. Let Me Love You Mario Il-kantant qatt ma basar li l-kanzunetta kellha ddum 9 ġimgħat fl-1 post fl-2005. "Dawn it-tip ta' kanzunetti jgħixu għal dejjem," qal. Because I Love You (The Postman Song) Stevie B Fl-1990 ftit basru li l-kompożitur tal-kanzunetta kien qed ikanta dwar ir-relazzjoni personali li kellu lejn Alla, mhux dik l-imħabba bejn raġel u mara. Damet xahar fil-quċċata tal-klassifika. Best of My Love The Emotions L-aħwa bniet Hutchinson fl-1977 damu 5 ġimgħat fl-1 post b'din il-kompożizzjoni. I Can't Stop Loving You Ray Charles Diska miktuba fl-1958 imma fl-1962 l-kantant wassalha sal-1 post tal-Billboard għal 5 ġimgħat wara li kien sema' biss l-ewwel żewġ linji tagħha. Tħobb tisma' kanzunetti ta' mħabba? Segwi l-istazzjon 103 Malta's Heart li llum il-Ħadd f'Jum San Valentinu qiegħed jiddedika ġurnata sħiħa b'mużika romantika ta' kull żmien .